Քոլարես (Սինթրա)

Քոլարես (փորթուկալերէն`Colares), քաղաքային թեմ (freguesia), Սինթրա, Փորթուկալ։  

 Ընդհանուր տեղեկութիւններ 
մինի|Սինթրա, Քոլարես
Համայնքը կը գտնուի Փորթուկալի արեւմտեան ծայրագոյն ծովեզրին եւ Եւրոպայի արեւմտեան ծայրակէտին․ Քապօ տա Ղոքա կամ Քապօ տա Ռոքա (Cabo da Roca)։  Կ՛ ընդգրկէ Ալմոսաժենէ, Աթալէա, Ազենհաս տօ Մառ, Ազոյիա, Քոլարես, Էուկարիա, Ճիկարոս, Միւսիֆալ, Փենետօ, Փռայա տաս Մասուս եւ Ուլկէյռա։ Լիզպոնի օդակայանէն 30 քլ․ հեռու է։

Տարածութիւնն է 33․37 քլ², իսկ բնակչութեան թիւն է 7 628։   

 Պատմական ակնարկ 
Քոլարես, հնադարէն եղած է բնակավայր։  Մասուզ Maçãs գետաբերանին մօտ հռոմէացիներու տիրապետութեան ժամանակաշրջանէն գտնուած արձանագրութիւնը SOLI ET LUNAE CESTIVIUS ACIDIVIS PERENNIS LEG. AVG. PR. PR. PROVINCIAE LUSITANAE  Քոլարեսի ճարտարապետութիւնը կը ցոլացնէ։

ԺԲ․ դարասկիզբին (1108)՝ Նորվեկեան Խաչակրութեան շրջանին, քանի մը ամսուան համար շրջանը կ՛ իյնայ Նորվեկիոյ Սիկըրտ Ա․ Մակնուսըն թագաւորին գերիշխանութեան տակ։  1147-ին, Փորթուկալի առաջին թագաւոր Ալֆոնսօ Էնրիքեսի օրով, Քոլարես մաս կը կազմէ Փորթուկալի թագաւորութեան մինչեւ 1385։  Կը դառնայ կարեւոր կեդրոն երբ թագաւորներէն կը ստանայ քանիցս «ֆորալ» foral  թագաւորական գիրը*։ 

Ֆորալ (Foral կամ Carta de Foral), Փորթուկալիոյ թագաւորներու գիր (ԺԲ․ - ԺԶ․ դարեր)․ նպատակն էր Խորհուրդի մը ստեղծումը, որպէսզի հսկէ վարչութիւնը, սահմանները եւ առանձնաշնորհումները։

1801-ին Քոլարես քաղաքապետութիւնը ունի 1 930 բնակիչ, իսկ 1849-ին՝ 3 341։  1855-ին Քոլարես կ՛ ընդգրկուի Սինթրա քաղաքապետութեան մէջ իբրեւ համայնք։

 Գիւղատնտեսութիւն 

 Այգեգործութիւն 
Որթատունկերը աւազին կը մշակուին Colares DOC 50 լծվար տարածութեան մէջ։  1940-ական թուականներուն այգեստանը 2․500 լծվար տարածութիւն էր եւ 1934 - 1994 միայն համայնքին ընկերակցութեան արտօնուած էր գործածել Colares անունը։

«Ֆիլոքսերա» Phylloxera խաղողի որդը աւազին վրայ չ՛ապրիր, այդ պատճառով Քոլարեսի այգիները, Եւրոպայի հազուագիւտ որթատունկերէն են որ չեն պատուաստուիր։ 

 Գինեգործութիւն 
Կարմիր գինին կ՛ արտադրուի մշակուած որթատունկերու 75%-էն՝ Ռամիսքօ տեսակէն Ramisco։  Ճերմակ գինին Մալվազիա malvasia խաղողի տեսակին տեղական մէկ զանազանակէն կ՛ արտադրուի։

 Տեսարժան վայրեր 

Քոլարես եւ իւրայատուկ գինինՔոլարես Փորթուկալի վարչական բաժանումներԴէպի ՔոլարեսՔոլարես, այգիներ Քոլարեսի այգիները, պատմական անդրադարձ Քոլարես, քարտէս Քոլարես տեսարժան վայրեր Քոլարես, հոն ուր աւազին կ՛ աճին որթատունկերը

 Ծանօթագրութիւններ 

 Արտաքին յղումներ 

 Ալֆոնսօ Էնրիքես 
 Իպերական թերակղզին
 Նորբեկեան խաչակրութիւն 
 Ramisco
 Malvasia

Ստորոգութիւն:Փորթուկալի քաղաքներ
Ստորոգութիւն:Եւրոպայի ծովափնեայ քաղաքներ
Ստորոգութիւն:Քաղաքներ ըստ երկրի